Hallo Eppis Müess cha jetz mal "eppis" sägu: ier sit eifach en sau***i Band, hä immer en hüerru Gspass an ew,  züegigäbnermassu nit tz letscht am Duddelsack (dier, bzw. dem wa di spielt, bini tz Fiesch em silwäschter sogar hiner di bühna na, aber isch ja verständli das nimme hesch wellu Züegag gä, aber nit minder schad)! Äbu, näbs dem dasi cha mal hä wellu sägu daser mer hüerru güet gfallet häni cha wellu 1. um Entschuldigung und 2. um en Adräss fa irgendepperum fa ew bittu und zwar beides wägim glichu grund; Wa ier tz Lalu es Konzärt gigä heit hän ich ew inera Spontanu Üsnutzig fa der Unüfmerksamkeit fa der, üsserscht  charmant, Sängeri es Rythmuseier Entlänt und mim rein theoretisch löblichu Vornämniss ew durch mis, zu dem Zitpunkt appa leider ener mangelnds, Tacktgfühl schittlund wellu unerstützu. Na dem, me oder weniger, müsikalischu Erguss minersits is mer leider unergangu das (blau) Rythmuseier wieder ornigsgmäss zrug tz gä. Das wellti jetz äbu gäru naholu und cha es päckli mit dem biseitu Gägustand schicku und genau fer das wä das nit schlächt wenermer irgenden Poschtaschrift gä würdit, will uf tz mail chanis  natirli nit güet schicku ;) Hoffu ier siget mer nit tz fascht veruckti willi sus unerla hä cha das diräckt zrug tz gä und hoffu ich tärfe nu schuppu witeri konzärti fa ew mitverfolgu. Fer mich mit ewe Wort tz verabschidu: Häbet cha Sorg! Grüess X.F.